NaiveNeuron/SloPal huggingface dataset:
Taraba, Tomáš, poslanec NR SR (2023-05-09):
Pani kolegyňa, plne súhlasím, že ak RTVS má mať funkciu nejakej verejnoprávnej televízie, tak musí zamestnávať nejakú vlastnú, vlastných ľudí, vytvárať vlastnú, vlastnú tvorbu pod vlastnou značkou, veď to bola tá, tá pridaná hodnota, to bolo to know how. Ak má verejnoprávna televízia byť nejaký prietokový ohrievač len pre zmluvy s inými eseročkami, tak sa pýtam, komu načo toto je potom. A keď sa dnes pozrieme, veď to je normálne polokomerčná televízia, ktorá sa nadháňa s tými najkomerčnejšími, pričom ich poslanie má byť úplne nejaké iné. Kde sú, kde sú seriály, ako natáčali o štúrovcoch a podobne, proste nič, to je jedna vypriahnutá, to je dneska inštitúcia, ktorá nemá žiadnu dramaturgiu, žiadnu tvorbu, jednoducho keď by ste nepozerali na logo, tak neviete, či nepozeráte komerčnú televíziu, alebo niečo normálne. Takže ako v poriadku, ak ideme budovať štátnu televíziu, ak ideme dať finančné zdroje, no tak ale to nemôže byť, že tu ideme len navýšiť ten prietokový ohrievač pre iné eseročky. Proste buď sa to vráti tam, kde to bolo, alebo jednoducho potom nám úplne, aleže totálne stačí jeden kanál, vôbec nám netreba tri. A jednoducho, jednoducho buď to bude mať nejaké, nejakú výpovednú hodnotu, nejakú tvorbu, nejaké know how, alebo jednoducho toto dnes je proste hanba. To nemá nič ani so štátnou, ani s verejnoprávnou inštitúciou, to nedáva spoločnosti žiadnu pridanú hodnotu. Ďakujem.
Osuský, Peter, poslanec NR SR (2017-02-09):
Ďakujem, pán predseda. Keď som pred mnohými rokmi, vtedy ešte Slovensko ombudsmana ešte ani nemalo, mal tú česť a potešenie stretnúť sa s legendou českej justície ombudsmanom Otakarom Motejlom, tak som si povedal, no, takéto niečo by sme potrebovali. Potom sa stál náš bývalý parlamentný kolega docent Kandráč prvým slovenským ombudsmanom a bolo to ticho po pěšině. Dá sa povedať, že sa ťažko od jeho aktivít dala odvinúť napríklad poslanecká aktivita umožňujúca nápravu vecí verejných, keďže na Slovensku všeobecne platí selten kommt was besseres nach, ako hovoria bratia Nemci, zriedka potom príde niečo lepšie, bol možno dôvod aj na skepsu, ale keď prišla pani ombudsmanka Dubovcová, tak sa ukázalo, že toto príslovie v tomto prípade na Slovensku neplatilo, a ak teda je drobnou ukážkou síce zatiaľ štandardne smutný osud pokusu o úpravu nefungovania právneho štátu v takej drobnosti možno, ako sú cely policajného zaistenia, tak každopádne ten podaný a odmietnutý návrh tu ostáva a je takým drobným míľnikom toho, čo urobila a čo má robiť ombudsmanka alebo ombudsman, ak chápe svoje postavenie ako vedúce k nejakému cieľu. Je možné, že raz sa hrdý člen Európskej únie Slovenská republika stane právnym štátom i v tom, že bude mať štandardné zákony a vyhlášky a normy plniace cely policajného zaistenia. Ale na samom počiatku, priznám sa, i pre mňa bolo to, že ombudsmanka si splnila úlohu. Ďakujem.
Laššáková, Jana, podpredsedníčka NR SR (2015-09-29):
Nech sa páči, pán poslanec Hlina, máte slovo.
Danko, Andrej, predseda NR SR (2017-02-10):
Ďakujem. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Sopkovi.
Laššáková, Jana, podpredsedníčka NR SR (2012-06-28):
Pán minister, poprosím vás o odpoveď na doplňujúcu otázku.
Grendel, Gábor, podpredseda NR SR (2023-02-08):
Pán poslanec Miroslav Suja.
Glváč, Martin, podpredseda NR SR (2019-04-04):
Ďakujem. S faktickými dvaja poslanci. Končím možnosť prihlásiť sa. Pán poslanec Osuský.
Ježík, Jozef, poslanec NR SR (2018-06-19):
Pán predsedajúci, dajte, prosím, hlasovať o tom, že Národná rada berie uvedenú správu na vedomie.
Blaha, Ľuboš, podpredseda NR SR (2023-12-18):
Návrh. Poprosím návrh a odôvodniť. Ďakujem.
P. Paška, predseda NR SR: (2009-04-29):
(Hlasovanie.) 131 prítomných, 130 za, 1 sa zdržal. Tieto body sme schválili.
Číž, Miroslav, podpredseda NR SR (2015-10-01):
Ďakujem pekne. Vážené kolegyne, kolegovia, vyhlasujem všeobecnú rozpravu za skončenú. Pán navrhovateľ, chcete ešte záverečné slovo? Nie, ďakujem. Pani spravodajkyňa, máte slovo.
Zmajkovičová, Renáta, podpredsedníčka NR SR (2012-05-15):
S faktickou poznámkou jeden poslanec. Ukončujem možnosť faktických poznámok. Nech sa páči, pán poslanec Raši.
Galis, Dušan, poslanec NR SR (2010-12-10):
V súlade s rokovacím poriadkom najprv budeme hlasovať o návrhu, ktorý je obsiahnutý v spoločnej správe výborov a nakoniec o návrhoch podaných poslancami v rozprave.
M. Číž, podpredseda NR SR: (2007-02-07):
Vyhlasujem prestávku do 14.00 hodiny. O 14.00 hodine budeme pokračovať riadnym priebehom schôdze s tým, že hlasovať budeme znovu o 17.00 hodine, tak máme stanovené termíny. Dobre? Príjemnú dobrú chuť prajem. Procedurálne návrhy, pán poslanec Lipšic.
Takáč, Richard, poslanec NR SR (2021-05-28):
Ďakujem veľmi pekne, pán predsedajúci. Tak obdobný procedurálny návrh. Ďakujem.
Zs. Simon, poslanec: (2006-12-12):
Predkladám v mene klubu SMK návrh novely tohto zákona, ktorá reaguje práve na tie oblasti, kde sme presvedčení, že treba riešiť sankciu alebo postihovanie, alebo operatívu pri výkone činnosti v spojení s kontrolou bezpečnosti potravín. Tento návrh zákona, pokiaľ by som ho charakterizoval, tak má také tri  atribúty. Po prvé, posilňuje postavenie inšpektora priamo v konaní na mieste. Dovolím si vám zacitovať: „Ak je ohrozené zdravie spotrebiteľa, opatrenia nemajú odkladný účinok. Uložené opatrenia sa vykonajú priamo na mieste. Proti rozhodnutiu o uložení opatrenia sa možno odvolať odo dňa doručenia písomného vyhotovenia tohto rozhodnutia.“ To znamená, keď príde  inšpektor do obchodu a zistí, že tovar je po lehote splatnosti, okamžite môže nariadiť opatrenie, ktorým stiahne tento tovar z pultov, aby nedošlo k ďalšiemu ohrozovaniu. Ďalšie dva atribúty sú zamerané na to, aby sme sprísnili sankciu a zaviedli pravidlá a nenechali priestor na korupciu. Keď niekto závažným spôsobom poruší tento zákon, tak maximálna sankcia sa zvyšuje na 50 mil. korún. Pokiaľ to urobí trikrát v priebehu jedného roka, tak následne daný inšpektor je povinný podať podnet živnostenskému úradu na začatie konania na odobratie oprávnenia na prevádzku. Nedáva ľubovôľu, či to urobí v prvom prípade, či to urobí v desiatom prípade, ale má to striktne povedané, kedy to urobí. Vážené poslankyne, vážení poslanci, dovoľte, aby som vás požiadal o podporu tohto návrhu zákona aj preto, lebo je potrebné, aby sme zabezpečili zdravý tovar na našich pultoch a zdraviu nezávadný tovar. A na to je potrebné takéto riešenie. A dovoľte, aby som sa poďakoval každému, kto prispel k vylepšeniu tohto návrhu zákona do tej konečnej podoby, v akom sa predkladá teraz do druhého čítania. Ďakujem pekne, pán predseda skončil som.
M. Dzurinda, predseda vlády SR: (2001-09-20):
J. Migaš, predseda NR SR: Ďakujem pekne. Teraz pristúpime k odpovediam na otázky poslancov predsedom vlády Slovenskej republiky. Prvú otázku položil pán poslanec Oberhauser. Otázka znie: „Súhlasíte, pán premiér, so znížením ochrany vkladov v bankách? Čo hovoríte na 11,25 mld. Sk, ktoré bude musieť Fond na ochranu vkladov vyplatiť? Súhlasíte s tým, že manažmenty bánk a ich majitelia nie sú postihnutí za spreneveru cudzích peňazí?“
Danko, Andrej, predseda NR SR (2017-10-12):
Ďakujem. Na vystúpenie pani poslankyne 5 faktických. Uzatváram možnosť prihlásenia sa s faktickými. Pán poslanec Klus.
Poliačik, Martin, poslanec NR SR (2013-10-29):
Ďakujem, pán predseda, v rozprave k tomuto bodu vystúpil jeden poslanec, nepodal žiaden procedurálny návrh, dajte preto, prosím, hlasovať o tom, že Národná rada prerokuje návrh zákona v druhom čítaní.
Jurinová, Erika, podpredsedníčka NR SR (2014-12-09):
Ďakujem pekne, pán poslanec. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Bublavý.
Paška, Pavol, poslanec NR SR (2011-07-13):
Ďakujem pekne, pán predseda. Ja som sa prihlásil ešte predtým, ako ste uviedli tú prestávku. Ja chcem len doplniť, aby v zmysle zákona sme ju mohli využiť na poradu klubov pred hlasovaním. Ďakujem pekne.
Laurenčík, Milan, podpredseda NR SR (2022-02-18):
Dávam teraz slovo spoločnému spravodajcovi z výboru pre obranu a bezpečnosť poslancovi Igorovi Husovi, aby informoval Národnú radu o výsledku prerokovania tohto návrhu vo výboroch, nech sa páči, pán poslanec, máte slovo.
P. Hrušovský, predseda NR SR: (2004-10-28):
(Hlasovanie.) 142 prítomných, 136 za, 6 sa zdržalo. Návrh sme schválili. Ďalší návrh.
Laššáková, Jana, podpredsedníčka NR SR (2012-10-23):
Pán poslanec Kollár, nech sa páči.
Kollár, Boris, predseda NR SR (2022-10-05):
Prosím, prezentujme sa a hlasujme. (Hlasovanie.) Prítomných 132 poslancov, za 92, proti 7, zdržalo sa 33. Pristupujeme k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
P. Paška, predseda NR SR: (2007-09-19):
Faktickú poznámku na vaše vystúpenie má pani poslankyňa Sárközy. Končím možnosť prihlásiť sa s faktickou poznámkou. Nech sa páči.
Jahnátek, Ľubomír, minister pôdohospodárstva a rozvoja vidieka SR (2012-06-28):
Ďakujem pekne za otázku, pán poslanec. Vzhľadom na vážne podozrenie bolo Pôdohospodárskou platobnou agentúrou dňa 16. 5. 2012 podané na Generálnu prokuratúru Slovenskej republiky písomné oznámenie o podozrení z trestného činu vo veci potravinovej pomoci pre rok 2011, ktoré bolo doplnené a písomne zaslané dňa 25. 5. 2012. V súčasnosti prebieha šetrenie orgánov činných v trestnom konaní. Po ukončení šetrenia sa príjmu potrebné opatrenia vo vzťahu k Poľnohospodárskej platobnej agentúre. Skončil som.
Blanár, Juraj, podpredseda NR SR (2022-10-20):
Príjemné dopoludnie, pre niektorých dobré ráno, vážené panie poslankyne, páni poslanci, otváram druhý rokovací deň 75. schôdze Národnej rady Slovenskej republiky. Na dnešnom rokovacom dni požiadali o ospravedlnenie títo páni poslanci a pani poslankyne: Ján Blcháč, Jarmila Halgašová, Marek Hattas, Miroslav Kollár a Denisa Saková. Toľko na úvod povinná informácia pre vás všetkých a môžeme teda pristúpiť k bodu programu, ktorý máme schválený, ktorým je prvé čítanie o vládnom návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov. Tento návrh je pod parlamentnou tlačou 1206, návrh na jeho pridelenie výborom je v rozhodnutí 1272. Vítam pána ministra hospodárstva Slovenskej republiky Karla Hirmana a udeľujem mu slovo, aby tento návrh v parlamente uviedol. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov , tlač 1206.)
Pellegrini, Peter, predseda NR SR (2023-12-12):
Pán poslanec Dvořák.
Dostál, Ondrej, poslanec NR SR (2020-04-01):
Vážený pán podpredseda Národnej rady, vážený pán minister, kolegyne, kolegovia, ja jednak chcem povedať, že samozrejme v tomto prípade sú dané dôvody na skrátené legislatívne konanie a teda tie sú dané aj pri všetkých nasledujúcich návrhoch zákonov, o ktorých budeme rokovať na tejto schôdzi, ale teda keď už pán minister išiel aj do obsahu, tak by som sa chcel spýtať na jedno ustanovenie, na ten – alebo možno dve ustanovenia –, na ten článok, ktorý sa týka novely zákona o sociálnom poistení a predĺžení lehoty poberania dávky v nezamestnanosti o jeden mesiac. Prečo je to teda riešené, že iba jeden mesiac, keď vieme, že v tomto krízovom období budú, budú ľudia, ktorí sú dnes nezamestnaní, ťažko si hľadať novú prácu, skôr teda ďalší ľudia, ľudia prídu o prácu, či by nebolo, nebolo systematickejšie a logickejšie v tejto situácii predĺžiť tú dobu poberania dávky v nezamestnanosti na celé, na celé krízové obdobie a prípadne mesiac po alebo tak, tak je to riešené vo vzťahu k iným lehotám, ktoré, ktoré plynú a ktoré sa riešia v zákonoch, ktoré, o ktorých budeme dnes rokovať alebo sme už rokovali minulý týždeň. Ja viem, že je tam to splnomocnenie pre vládu, aby nariadením ustanovila ďalšie podmienky poberania, poberania dávky v nezamestnanosti, takže zrejme sa predpokladá, že vláda to bude aj ďalej predlžovať, len teda mi nie je celkom jasné, že prečo sa zvolil tento spôsob, že parlament zákonom zmení to obdobie alebo predĺži, predĺži to obdobie poberania dávky v nezamestnanosti iba o jeden mesiac, ak lehota uplynie počas trvania krízovej situácie a potom vlastne bude o tom rozhodovať vláda nariadením, keď ak bude potreba to predlžovať alebo ďalej upravovať, tak predpokladám, že parlament je schopný zísť sa aj v skrátenom konaní upraviť ten zákon. Takže len táto otázka z mojej strany.
Čaplovič, Dušan, poslanec NR SR (2014-11-08):
Ďakujem veľmi pekne. Chcel by som zareagovať na slová predsedu Národnej rady a doplniť ešte niektoré veci, ktoré on nedopovedal. Za dva dni a dve noci, ktoré tu sedím, som zatiaľ nevystúpil, ale mnohí predstavitelia opozície sa správajú ako predstavitelia krajnej pravice. A niekedy ako extrémisti. Urážajú predsedu vlády, urážajú vládu, urážajú predsedu parlamentu, urážajú nás poslancov, urážajú členov SMER-u – sociálnej demokracie a našich sympatizantov. Toto si skutočne nemôžeme dovoliť a musíme voči týmto konkrétnym vystúpeniam tvrdo a nekompromisne povedať slovo „nie“. Viete, jeden z múdrych ľudí povedal, že „úspech sa neodpúšťa a závisť si treba zaslúžiť“. A vy závidíte úspech tejto vláde, vy závidíte úspech predsedovi vlády Robertovi Ficovi. Vy neustále hľadáte ďalšie a ďalšie len nelegitímne formy, ako vyhnať ľudí do ulíc, extrémisticky a radikálne pôsobiť. Vy v podstate konáte v mnohých veciach podobne a vo vašich vystúpeniach, ako vystupoval Ego, ktorý zaútočil na rodinu, zaútočil veľmi, a vy ste to odsúdili a odsúdili sme to my, ako aj členovia poslaneckého klubu, a vy takýmto istým spôsobom idete zaútočiť na rodinu Pavla Pašku, na jeho deti a vytvárate tuná na Slovensku teror! Skúste súťažiť normálnymi demokratickými metódami, ísť do volieb a dokázať, že ste lepší. Vy inak neviete zvíťaziť na Slovensku ani v parlamentných voľbách. Ďakujem vám veľmi pekne. (Potlesk.)
Pellegrini, Peter, predseda NR SR (2024-02-08):
Prezentujme sa a hlasujme o bode č. 39 druhého pozmeňujúceho návrhu pána poslanca Galka. (Hlasovanie.) Ospravedlňujem sa, započal som hlasovanie, neprečítal som ešte výsledok predchádzajúceho. Poprosím, keby toto som, zruším a naspäť mi, prosím, dajte výsledok. Prítomných 130 poslancov, za 16, proti 76, zdržalo sa 37, nehlasoval 1. Tento návrh a bod sme neschválili.
Blanár, Juraj, podpredseda NR SR (2022-10-06):
Ďakujem, pani spravodajkyňa. Otváram na vaše odporúčanie všeobecnú rozpravu. Konštatujem, že som obdržal jednu písomnú prihlášku, ktorou je, za, ako povereného člena poslaneckého klubu SaS pán poslanec Gröhling, ktorému udeľujem slovo. Potom dám možnosť prihlásiť sa ústne do rozpravy. Nech páči, pán poslanec Gröhling.
Laurenčík, Milan, podpredseda NR SR (2020-06-03):
Ďakujem. Na vaše vystúpenie evidujem sedem faktických poznámok. Pýtam sa, či je všeobecný súhlas, aby sme ešte pred hlasovaním prešli... (Nesúhlasná reakcia pléna.) Nie. Takže dávam päťminútovú prestávku a budeme pokračovať hlasovaním. (Prestávka.) (Po prestávke.)
P. Hrušovský, predseda NR SR: (2003-12-12):
Poprosím pána spoločného spravodajcu, aby najskôr informoval prítomných pánov poslancov o spôsobe hlasovania, o poradí hlasovania o jednotlivých návrhoch, tak ako sú uvedené v spoločnej správe, tak ako sú uvedené v pozmeňujúcich návrhoch, ktoré vám boli všetkým rozdané do lavíc. Nech sa páči, pán predseda, máte slovo.
Laššáková, Jana, podpredsedníčka NR SR (2015-11-20):
Príjemné dobré ráno, panie poslankyne, páni poslanci. Otváram siedmy rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Eva Horváthová, Pavol Hrušovský, Ján Hudacký, Ivan Mikloš, Vladislav Petráš, Edita Pfundtner, František Šebej, Peter Šuca, Magdaléna Vášáryová a Renáta Zmajkovičová. Podľa schváleného programu nasleduje návrh rozpočtu Sociálnej poisťovne na rok 2016 a rozpočtový výhľad na roky 2017 a 2018 . Návrh rozpočtu Sociálnej poisťovne je pod tlačou 1786, správa výborov je pod tlačou 1786a. Návrh uvedie generálny riaditeľ Sociálnej poisťovne Dušan Muňko. Nech sa páči, pán generálny riaditeľ, máte slovo.
Ďurica, Ondrej, poslanec NR SR (2021-01-12):
Ďakujem pekne za slovo, pán podpredsedajúci (predsedajúci, pozn. red.), nič sa nestalo. Čo sa týka Milana Mazureka, ja som predpokladal, že tie reakcie na jeho, na jeho slová budú také, aké sú, a dovolím si, dovolím si len jednu takú poznámku k tomu, čo mu bolo vytýkané počas tých reakcií koaličných poslancov. Bola mu vytýkaná nezodpovednosť. Viete, mne je, najviac vadí nezodpovednosť súčasnej vlády, keď sa obzrieme dozadu, od prvého momentu, kedy začala pracovať s touto agendou COVID-19, kedy neboli vypočutí lekári, kedy boli ignorovaní a urážaní, kedy boli ľudia dezinformovaní, kedy naozaj nevedeli, čo bude zajtra, kedy boli nahnaní na celoplošné testovanie, ktoré bolo dobrovoľné. Vadí mi to, že podpredseda vlády pozerá ako sova na novinárov, keď sa ho pýtajú, či prišiel z Anglicka a mal test alebo nemal test. Potom príde informácia, že mal výnimku. Vadí mi to, že sem prídu poslanci, ktorí sú pozitívne testovaní, a stavajú sa tu nejaké igelitové steny. To je na margo toho, čo povedal Milan Mazurek, a na margo toho, za čo bol v tom svojom prejave kritizovaný. To znamená, že otázka nezodpovednosti, tá nesmie byť pripisovaná ani Milanovi Mazurekovi, ani ľuďom, ktorí veľmi vecne a veľmi jasne pomenúvavajú veci a kritizujú súčasnú vládu. Pretože vláda je v tomto momente len stretnutie akýchsi ľudí, ktorí medzi sebou nekomunikujú a odkazujú si cez sociálne siete, čo k sebe cítia. Najviac, najviac tým trpia občania Slovenskej republiky. Ďakujem.
Bittó Cigániková, Jana, poslankyňa NR SR (2021-07-23):
Ďakujem pekne. Pán Kotleba, mali ste námietky, otázky, obavy, asi takto to nazvať, ktorým ja úprimne rozumiem, že vy ich môžte mať. A nie ste jediný, ktorý ich má. Počúvam a vnímam to teda všade okolo, preto si myslím, že by sme mali hovoriť k veci a mali by sme vám sa snažiť na tie otázky alebo obavy odpovedať vecne. Budem sa o to snažiť, keď budeme hovoriť o veci samotnej. Teraz hovoríme o skrátenom konaní, tak nebudem, ani nestihnem v jednej faktickej odpovedať na všetko, ale chcem vám dať prísľub, že teda budem spravodajca, keď sa budeme baviť vecne k obsahu zákona a budem tu snahu vám vysvetliť, ako to vnímame, ako to vidíme my. Ale vecne ste hovorili k skráteniu o tom, že nevidíte mimoriadnu okolnosť. Tak vám chcem vysvetliť, ako to vidím ja, prečo vnímam toto ako mimoriadnu okolnosť. Podľa mňa aj to, že až teraz o tom zákone rokujeme, je chyba, preto lebo aj v zelenej fáze COVID automat hovorí o tom, že napríklad nemôžme ísť na hromadné podujatie akéhokoľvek druhu nad tisíc ľudí, aj keď máme zelenú fázu a nie sú tu dokopy žiadni nakazení, čo považujeme za nie úplne správne. A keď povieme ľuďom, že môžu ísť viacerí na hromadné podujatia, podmienkou bude pre, buď očkovanie, alebo pre neočkovaných, čiže žiadne dve kategórie, všetci ľudia majú možnosť vstupu, pre očkovaných teda očkovanie, pre neočkovaných to bude test, tak umožníme pre tých ľudí viac slobody. A to tu už malo byť pred mesiacom, a nieže teraz, už teraz je neskoro. A keby sme to neurobili teraz, tak zase je to až o mesiac a jednoducho zbytočne ľuďom berieme slobodu. Aj očkovaným, aj neočkovaným, pretože opakujem, je tam možnosť aj pre tých neočkovaných, tá možnosť toho testu. Tak to len k tej mimoriadnej okolnosti. Čím skôr tento zákon schválime, tým lepšie. Ďakujem pekne.
Šudík, Tomáš, poslanec NR SR (2020-07-14):
Ďakujem za slovo. Ja by som ti, Peťo, len chcel poďakovať, že tvoje názory sú vždy na strane zdravého a racionálneho rozumu a nie na strane populizmu, ako tu môžme často počúvať. A my musíme chrániť práve tých zodpovedných ľudí, ktorí sú zodpovední, aby na nich tí nezodpovední nedoplácali. Takže ja tento návrh určite podporím a som ešte raz rád, že si takto dobre argumentačne vystúpil v tejto rozprave. Ďakujem krásne.
Kollár, Jozef, poslanec NR SR (2014-04-02):
Ďakujem pekne za slovo, vážená pani predsedajúca. Dámy a páni, predkladám na rokovanie tejto schôdze Národnej rady zákon o informáciách v záležitostiach Európskej únie. Ľudovo povedané, alebo skratkovite povedané, Euro info zákon. Poviem na úvod hneď v prvej vete, že som sa nechal inšpirovať presne takýmto zákonom, ktorý schválili naši susedia v Rakúsku, tam ho aj dokonca priamo tak volajú, že Euro informations gesetz, čiže tiež Euro info zákon. A veľmi stručne, čo by takýto zákon mohol a mal obsahovať a potom, potom v rozprave uvediem podrobnejšie vecné dôvody a argumenty, prečo aj práve Slovenská republika by takúto legislatívu čo najskôr, podotýkam, si zaslúžila mať v celej plejáde vlastných domácich legislatívnych noriem. Takýto zákon ukladá povinnosť vzniku informačnej databázy práve pre záležitosti týkajúce sa Európskej únie. Vzniká takýmto zákonom povinnosť štátnym orgánom, ústredným orgánom štátnej správy, ale aj iným organizáciám, ktoré sú v pôsobnosti ústredných orgánov štátnej správy alebo organizáciám, ktoré priamo vypracovávajú, prerokovávajú a predkladajú dokumenty a stanoviská k záležitostiam Európskej únie, aby tieto inštitúcie mali povinnosť do takejto informačnej databázy prispievať. Takáto databáza by bola vedená v elektronickej forme a rovnako zákon presne vymedzuje aj povinné náležitosti dokumentov a informácií, ktoré jednotlivé inštitúcie by do takejto databázy zasielali. Nepôjdem do technických detailov, tie nie sú dôležité, poviem len jednu vetu na túto adresu, prevádzku takejto databázy, ktorá by mala charakter verejného portálu, by zabezpečovala priamo kancelária Národnej rady Slovenskej republiky. Je to presne analógia, tak ako to majú riešené naši susedia, susedia v Rakúsku. A posledná v tomto úvodnom slove ešte kľúčová vec. Takáto databáza by bola charakteru verejného portálu a prístupná všetkým, podotýkam, všetkým právnickým aj fyzickým osobám. Ďakujem veľmi pekne, skončil som.
Remišová, Veronika, poslankyňa NR SR (2023-11-16):
Ďakujem. Pán poslanec, veľmi dobre ste povedali, že boj proti korupcii potrebuje, potrebuje legislatívu a systematické potláčanie korupcie, ale to nie je prípad tohto programového vyhlásenia vlády, pretože tu nie sú opatrenia proti korupcii, tu sú opatrenia za korupciu. Namiesto sfunkčnenia zákona na preukazovanie pôvodu majetku, tak táto koalícia si dala do programového vyhlásenia vlády, že ide zrušiť úrad na zaisťovanie majetku. Namiesto postihovania korupcie si dali do programového vyhlásenia vlády, že chcú znížiť tresty za korupciu. Namiesto zmysluplnej legislatívy idú proti špeciálnemu prokurátorovi a špeciálnej prokuratúre, ktorá vyšetruje korupciu na najvyšších miestach. Čiže toto je programové vyhlásenie vlády, ktoré by sa malo volať za korupciu, za kradnutie.
P. Paška, predseda NR SR: (2007-11-28):
Ďakujem pekne, pán predseda výboru. (Hlasovanie.) 140 prítomných, 78 za, 56 proti, 5 sa zdržalo, 1 nehlasoval. Konštatujem, že sme schválili vládny návrh novely zákona č. 595/2003 Z. z. o dani z príjmov. Budeme teraz pokračovať. (Hlas z pléna.) Nech sa páči, pani poslankyňa Vášáryová.
Jurinová, Erika, poslankyňa NR SR (2017-04-06):
Pani kolegyňa prišla ako taká čerstvá posila, takú silu a energiu, my tunák, tí, ktorí už melieme z posledného (povedané so smiechom), ale tak by som to povedala, že vytiahli ste Richterovo eso, teda zákon, ktorý si veľmi považoval, aj celé ministerstvo, a veľmi sa z neho tešili. A my by sme sa boli z neho tiež tešili, keby bol urobený dobre, a veľmi by sme z toho tešili. Lebo naozaj berem ako veľké plus tú zodpovednosť, ktoré chcelo ministerstvo na seba zobrať. Ale, bohužiaľ, urobili to tak diletantsky, že spôsobí naozaj viac komplikácií ako pomoci. Ja budem hovoriť, vy ste sa venovali celkovo diskriminácii, ja sa opäť zameriam len na to, že považujem za úplne fatálnu chybu, že to zaradili medzi sociálne služby. Naozaj sociálne služby sa zaoberajú patológiami v rodine, patológiami jedinca a my teda považujeme zdravé deťúrence za patologicky, za patologické? No to už kde sme? Že oveľa rozumnejšie, jasnejšie, praktickejšie a správnejšie by bolo, ak by bola, bolo ministerstvo vytvorilo samostatný zákon, a nie zákon takto narýchlo, kde rozhádzalo vlastne sociálne služby, ktoré budú, vlastne pôjdu v dvoch koľajach. Jedni musia dodržiavať, ja neviem, kontrolu, nie kontrola, ale kvalitu a v podstate tunák pri tých jasliach alebo pri týchto skupinách bude tá kvalita totálne neodkontrolovateľná. Takže áno, ďalší diletantizmus. A ak by som pokračovala ešte tých 15 sekúnd, tak okrem tých jasieľ spackali ešte aj denné stacionáre. To znamená, uberajú opäť ambulantnú formu pomoci. A tým, že nastavili reguláciu úplne, úplne proti každému jednému... (Prerušenie vystúpenia časomerom.)
Blanár, Juraj, podpredseda NR SR (2022-12-07):
Ak ste skončili... Pán poslanec Suja, môžete reagovať na faktické poznámky.
Paška, Pavol, predseda NR SR (2014-01-28):
Nech sa páči, pán podpredseda vlády.
Paška, Pavol, predseda NR SR (2014-09-10):
Pani poslankyňa Nicholsonová.
Krúpa, Juraj, poslanec NR SR (2024-02-27):
Vážený pán predseda, dovoľte, aby sme hlasovali teda o tom návrhu uznesenia tak, ako bolo prezentované a ako bolo o ňom diskutované. Ďakujem veľmi pekne.
Pčolinský, Peter, podpredseda NR SR (2022-11-09):
Je to vystúpenie za poslanecký klub, to znamená, máte 30 minút.
P. Hrušovský, podpredseda NR SR: (2002-05-29):
Pani poslankyňa Aibeková sa hlási s faktickou poznámkou na vystúpenie pána poslanca Engliša. M. Aibeková, poslankyňa: Ďakujem pekne. Vážené dámy, vážení páni, ja chcem iba podporiť pána poslanca Engliša a dúfam, že si každý z vás prečíta v dôvodovej správe stranu 22. Škoda, že tu nie je pán premiér Dzurinda, ktorý aj pri odpočte plnenia programového vyhlásenia vlády tvrdil, že sa plnili sľuby ohľadne dôchodkov a ohľadne miezd na 40 %. A táto tabuľka, ktoré dalo ministerstvo, jednoznačne hovorí o niečom inom. A je jasne ukázané, že od roku 1998 reálna úroveň predovšetkým starobného dôchodku, ale týka sa to všetkých dôchodkov, klesla, a to na úroveň 97,6 % aj po tomto 5-percentnom zvýšení. Takže nielenže sa nezvýšili dôchodky ani o korunu, reálnu korunu, ale stále ešte nedosiahli ani úroveň roku 1998. Tak dúfam, že podporíte tento návrh, ktorý v mene skupiny poslancov predkladal pán poslanec Engliš. Potom keď sa zvýši o týchto 9 %, tak by sa dostal starobný dôchodok na úroveň aspoň tých 98 % dôchodku z roku 1998. Takže dúfam, že v koaličnej rade na koaličných rokovaniach opravíte pána predsedu vlády Dzurindu, že nezavádzal a neklamal občanov iba v predvolebnej kampani, ale aj teraz. Samozrejme, chápem, prečo nechce predstúpiť pred parlament, pretože jednoznačne takéto údaje z ministerstva, ktoré je aj súčasťou tejto vlády, ho usvedčujú zo lži. Ďakujem.
Žiga, Peter, podpredseda NR SR (2024-09-26):
Pán poslanec Matovič.
Blaha, Ľuboš, podpredseda NR SR (2024-02-09):
Ďakujem pekne, pán minister. Dávam slovo členovi výboru pre hospodárske záležitosti poslancovi Igorovi Šimkovi, aby informoval Národnú radu o výsledku prerokovania návrhu vlády vo výbore. Nech sa páči, pán poslanec.
Mazurek, Milan, poslanec NR SR (2022-10-06):
Ja som presvedčený o tom, že ak by tejto vláde čo i len trochu záležalo na tom, aby upevnila v ľuďoch dojem, že Slovensko je naozaj právny štát, tak by okamžite začala minimálne tým, že by odvolala ministra vnútra Mikulca. Pri všetkých tých informáciách, kauzách, tých svinstvách, ktoré sa dejú, aj toho, že aktuálne zo Slovenska urobil doslova že migračný koridor, tak by nebolo mysliteľné, aby si vláda, ktorá chce, aby Slovensko bolo aj pred jeho občanmi, aj pred celým svetom vnímané ako právny štát, udržala takého ministra vo funkcii. Lenže Roman Mikulec je asi jediný, za ktorého sa vedia postaviť a kto je schopný toto všetko naďalej tolerovať a umožňovať, doslova to posväcovať. Všetky tie svinstvá, ktoré vyplávali z Národnej kriminálnej agentúry, spôsob, akým komunikujú vyšetrovatelia, spôsob, v akom... akým vytvárajú dôkazy, ako likvidujú ľudské životy, ako mučia ľudí, ako sa snažia zlikvidovať politických či ideologických oponentov, spôsob, akým sa nehanbia zneužiť akýkoľvek inštitút len preto, aby sa zbavili človeka, ktorý je im nepohodlný, a spôsob, ktorý by v žiadnom inom, a hovoríme o tom právnom štáte, nemohol byť akceptovaný a tolerovaný dlhšie než pár hodín. Slovenská republika nemôže byť považovaná za právny štát, ak vidíme, že je tu vláda, ktorá tolerovaním existencie tohto človeka na pozícii ministra vnútra de facto posväcuje všetky tieto praktiky, či už hovoríme o vyšetrovateľoch, ktorí chcú nastražovať bombu do auta, zapaľovať autá, ktorí chcú fyzicky ubližovať ženám, o vyšetrovateľoch, ktorí hovoria o zabíjaní detí pri domových prehliadkach, o vyšetrovateľoch, ktorí hovoria o zneužívaní špeciálnych jednotiek na to, aby mohli vykopávať dvere ľudom, ktorí sú nepohodlní, vydieraním, vyhrážaním – toto všetko Mikulec umožňuje a posväcuje a táto vláda robí to isté.
Laššáková, Jana, podpredsedníčka NR SR (2014-05-30):
Na vystúpenie pána poslanca s faktickými poznámkami štyria páni poslanci: pán poslanec Kadúc, Huba, Lipšic a Gál. Končím možnosť prihlásiť sa s faktickými poznámkami. Nech sa páči, pán poslanec Kadúc.
Bugár, Béla, podpredseda NR SR (2018-11-27):
Ďalej, tak ako som povedal, do rozpravy sa hlási za klub Ľudová strana Naše Slovensko pán poslanec Schlosár. Nech sa páči, máte slovo.
Pellegrini, Peter, predseda NR SR (2015-12-03):
Ďakujem pekne. Pán poslanec Mikloško.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 145 poslancov, za 76, proti 32, zdržalo sa 37 poslancov. Konštatujem, že uznesenie sme schválili. Nech sa páči.
Kočiš, Eduard, poslanec NR SR (2022-03-23):
Veľmi pekne ďakujem za slovo, pán predsedajúci. Pán kolega, toto mi príde ako nejaký predkladaný návrh zákona k nejakému vysokému učeniu marxizmu-leninizmu. Čiže vy v podstate chcete nejakým zvláštnym spôsobom obhajovať to, aby každá zvláštna, prazvláštna alebo nejaká mimovoľná skupinka obyvateľstva, momentálne ak by to prešlo, tak sa bavíme o 150 ľuďoch, mohla založiť nejakú náboženskú, nejakú sektársku spoločnosť. A ja sa len chcem jednoducho a z praktického hľadiska spýtať, ako tento zákon bude mať vplyv, alebo akým spôsobom tento zákon bude zlepšovať sociálne postavenie nejakých ľudí na Slovensku? Podľa mňa je to úplná hlúposť. Ak sa prijal zákon v minulom volebnom období, že z 
20-tisíc členov sa ten počet zvýšil na 50-tisíc členov, bolo to iba z výsostne praktických a pragmatických dôvodov, nakoľko nielen v našej spoločnosti, ale aj v celej Európe sa začali šíriť také dúhové a kadejaké iné islamistické nešváry a iba z tohto dôvodu bol prijatý tento zákon, aby sa ten počet členov registrovaného spoločenstva alebo cirkvi alebo nejakej skupinky ľudí, ktorí v niečo spoločné veria, zvýšil, a vôbec to nepovažujem za nesprávne, práve naopak, aj keď je na Slovensku iba, správne ste povedal, päť cirkevných spoločností alebo päť cirkví, ktoré naozaj podľa posledného sčítania ľudu spĺňajú tých 50-tisíc členov, ale bavíme sa aj o tom, že aj naša spoločnosť sa vyvíja podľa mňa nie veľmi správnym smerom a počet veriacich osôb za posledných desať rokov od toho predposledného sčítania ľudí značne klesol. Ale tu si musíme položiť iba jednoduchú otázku, či ten počet veriacich ľudí klesol z dôvodu toho, že ľudia prestávajú v niečo veriť, alebo musíme chybu hľadať aj v, jednoducho v predstaviteľoch cirkvi, pretože asi značne zaspali dobu. Ďakujem pekne.
Bugár, Béla, podpredseda NR SR (2011-03-30):
Vážené panie poslankyne, páni poslanci, pani poslankyňa Belousovová ma informovala, že tých deväť minút jej stačiť nebude, takže navrhujem, aby sme zajtra pokračovali v rozprave o 9.00 hodine. Ako prvá má vystúpiť pani poslankyňa Belousovová, potom majú vystúpiť poslanci Rafaj, Matejička a Solymos. Ďakujem pekne. Prerušujem rokovanie a budeme pokračovať, tak ako som povedal, zajtra o 9.00 hodine. (Prerušenie rokovania o 18.53 hodine.)
Mihál, Jozef, poslanec NR SR (2017-06-16):
Ďakujem kolegom, kolegynke za pripomienky a poznámky. Chcem ešte raz zdôrazniť, že podstatou môjho pozmeňovacieho návrhu, teda nášho, prepáčte, kolegyne, formulovali sme ho spolu, nášho pozmeňovacieho návrhu je návrat do stavu pred rokom 2013. To znamená dobrovoľné rozširovanie kolektívnych zmlúv vyššieho stupňa. Ak sa mi to ako zamestnávateľovi páči, tak dobrovoľne ku kolektívnej zmluve vyššieho stupňa pristúpim, ale nikto ma do toho nemôže nútiť. Sme predsa v slobodnej spoločnosti. Je nonsens, aby dohoda dvoch občianskych združení zaväzovala ďalšie subjekty. To s ústavou, s ústavnosťou nemá nič spoločné. Pán kolega Budaj, pýtali ste sa, akým spôsobom sa vlastne rokuje a akým spôsobom sú nominované organizácie, kto tam rokuje za jednotlivé strany. No tak zamestnávatelia, tam ich vlastne zastupujú dva zamestnávateľské zväzy plus ZMOS, Združenie miest a obcí, ako ďalší významný vlastne zamestnávateľ v samosprávach a za odbory rokuje Konfederácia odborových zväzov. Čiže napríklad rôzne nezávislé ďalšie odborové združenia, či už sú to napríklad sestry, lekári alebo povedzme spomínané moderné odbory vo Volkswagene, tie na tieto rokovania majú prístup len vtedy, keď sa nad nimi zmiluje niekto z Konfederácie odborových zväzov a prizve ich ako pozorovateľa. Ale inak štatút aktívneho účastníka tripartity nemajú. To už ani nehovorím, keby tu bol pán Mikloško, tak by spomínal kresťanské obory a podobne. Čiže tých odborových združení je na Slovensku viac, ale monopol v tripartite má Konfederácia odborových zväzov, o ktorej ani nevieme, koľko vlastne má svojich členov.
Brixi, Otto, poslanec NR SR (2015-11-13):
Dajte teraz, prosím, hlasovať o návrhu zákona ako o celku s odporúčaním schváliť.
Šeliga, Juraj, podpredseda NR SR (2021-01-12):
Jedenásť faktických poznámok na vaše vystúpenie, pán poslanec. Ako prvý pán poslanec Suja, nech sa páči.
Pellegrini, Peter, predseda NR SR (2015-01-29):
Ďakujem, ale pán minister má pripravenú asi takú istú odpoveď. Nech sa páči, pán minister.
Vašečka, Richard, poslanec NR SR (2018-02-09):
Takže môžme k obrane, áno? V tom filme v jednej úvodnej scéne, keď Británii hrozí nebezpečenstvo, Hitler, vojna, tak vystupuje vedúci alebo líder teda opozície a hovorí o tom, že chcú ísť do vlády s konzervatívcami a chcú zostaviť spoločnú koalično-opozičnú vládu. Prečo to hovorím? Myslím si, že téma obrany je extrémne dôležitá a nemala by byť vecou nejakých politických zápasov. To sme dokázali napríklad aj tým, že sme v máji prijali, že sme v máji prijali spoločne deklaráciu... Pán predsedajúci, môžem poprosiť o pokoj v sále? (ruch v pléne, zaznievanie gongu, prerušenie vystúpenia predsedajúcim.)
Pfundtner, Edita, poslankyňa NR SR (2011-06-02):
Nejde.
Panáček, Milan, poslanec NR SR (2015-09-30):
Teraz dajte, pán predseda, hlasovať o bode 2.
Kolesík, Andrej, poslanec NR SR (2015-11-11):
Hlasujeme o návrhu pána poslanca Hlinu nepokračovať v rokovaní o návrhu zákona.
Panáček, Milan, poslanec NR SR (2016-05-18):
Ďakujem pekne za slovo. Ja som rád, že kolega Dušan ozrejmil predkladateľom niektoré veci, ktoré spomínal vo svojom vystúpení. Ale chcem sa upriamiť na jednu vec, keď tam bol spomínaný konflikt záujmov pri hlasovaní napríklad o podielových daniach. Pokiaľ viem, tak v štátnom rozpočte sa schvaľuje celá suma predpokladaná a sú rovnaké pravidlá pre obce, mestá, či je starosta aj poslanec, alebo nie je, má rovnaký koeficient a rovnaké pravidlo. Takže o akom konflikte záujmov tu ide, mi nie je celkom jasné. Ja si myslím, že dôležitejšie problémy alebo oveľa väčšie problémy, ktoré treba riešiť, je napríklad otázka zlučovania obcí. A myslím si, že tento návrh zákona, ktorý tu je a momentálne prejednávame, tak určite nepatrí medzi najproblémovejšie veci, ktoré by sa mali riešiť. Ďakujem.
Burian, Jozef, poslanec NR SR (2019-09-18):
Teraz budeme hlasovať o pozmeňujúcom návrhu pána poslanca Mihála.
P. Paška, predseda NR SR: (2007-10-17):
Nech sa páči, pán predseda.
Bugár, Béla, doterajší podpredseda NR SR (2012-04-04):
Rudolf Chmel.
Sopko, Miroslav, poslanec NR SR (2017-12-12):
Ďakujem. Vážená pani predsedajúca, vážené pani poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 26. januára 2018 a gestorský výbor do 29. januára 2018. Prosím, pani predsedajúca, otvorte všeobecnú rozpravu.
Goga, Pavol, poslanec NR SR (2013-10-29):
Ďakujem za slovo, pán predseda. V rozprave vystúpil iba jeden poslanec. Pán predseda, v spoločnej správe neboli podané žiadne pozmeňujúce a doplňujúce návrhy, a preto pristúpime k hlasovaniu o pozmeňujúcom a doplňujúcom návrhu, ktorý som v rozprave podal ja, a budeme hlasovať spoločne o všetkých bodoch návrhu. Pán predseda, prosím, dajte hlasovať o mojom podanom návrhu.
Bugár, Béla, podpredseda NR SR (2016-09-21):
Ako posledná v rozprave vystúpi pani poslankyňa Cséfalvayová.
Vančo, Branislav, poslanec NR SR (2024-02-06):
Ďakujem za slovo, pán predsedajúci. Ďakujem, Tamara, za tvoje vystúpenie. Ja sa vždy teším, keď vystupujú neprávnici, pretože dávajú iný pohľad do tejto rozpravy, pretože keď sa o tom bavíme právnici, tak väčšinou riešime približne rovnaké veci. Máme, máme, máme podobný pohľad na to, čo ty si uvádzala aj v rámci, v rámci svojho pozmeňujúceho návrhu, ktorý teda považujem za naozaj veľmi užitočný a dávam naozaj do pozornosti koalícii, aby sa naň pozrela. A do hlasovania nám asi nezostáva veľa času, každopádne chcel by som aj pripomenúť ešte jednu vec, že z hľadiska teda novely, ktorá upravuje aj trestné činy proti životnému prostrediu, tak ten návrh je v rozpore s európskou legislatívou, s európskym právom. Už na prvom výbore, kde sme diskutovali o tomto návrhu, sme na to upozorňovali. Myslím, že to bol pán poslanec Gašpar, ktorý sľúbil nápravu. V jeho pozmeňovacom návrhu sa teda náprava neudiala ani neudeje. Takže naozaj toto sú veci, ktoré by koalícia mala počúvať, pretože, pretože naozaj, naozaj tam hrozí infringement a celkovo si komplikujú celú situáciu, a úplne, úplne nepochopiteľne. Takže okrem teda tých vecí, na ktoré sme upozorňovali v ústavnoprávnom výbore, prosím, pozrite si, zamerajte sa aj na tento pozmeňujúci návrh kolegyne Stohlovej a bolo by to veľmi užitočné, keby ste naň reflektovali. Ďakujem.
Figeľ, Ján, podpredseda NR SR (2014-06-05):
Ďakujem pekne. Otváram všeobecnú rozpravu. Nedostal som do nej žiadnu písomnú prihlášku. Nech sa páči, hlási sa niekto ústne? Nie je tomu tak. Takže vyhlasujem túto rozpravu za skončenú. Pán navrhovateľ, nechcete sa vyjadriť? Takže prerušujem rokovanie o tomto bode programu. Ďakujem pánovi spravodajcovi. Budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších zákonov . Návrh zákona je pod tlačou 927 a návrh na jeho pridelenie na prerokovanie vo výboroch je v rozhodnutí č. 943. Nech sa páči, pán kolega Miroslav Beblavý, uviesť tento návrh zákona.
Zemanová, Anna, poslankyňa NR SR (2017-03-23):
Ďakujem pekne za slovo. Ale, pán kolega, myslím, že ste tam povedali, že je nezmysel, aby, áno, je správne, že aby odberateľ robil kontroly, že je to povinnosťou... (Reakcia z pléna.) No a dodávateľa, nie odberateľa. (Reakcia z pléna). Dodávateľa, dobre, lebo som potom asi zle rozumela. Ale tak je ako filozoficky jednoznačné, je to povinnosťou dodávateľa vody do verejného vodovodu. Ďakujem pekne za slovo.
B. Bugár, podpredseda NR SR: (2004-05-27):
hodina otázok , ktorý týmto otváram. Zo všetkých otázok, ktoré písomne položili poslanci včera do 12.00 hodiny, určení overovatelia vyžrebovali ich poradie. Pripomínam, že na otázky poslancov, ktorí nie sú prítomní v rokovacej sále, sa neodpovedá. Prosím teraz predsedu vlády pána Mikuláša Dzurindu, aby oznámil, ktorých členov vlády určil, že budú odpovedať na otázky za neprítomných členov vlády. Nech sa páči, pán premiér.
P. Hrušovský, predseda NR SR: (2005-06-21):
(Hlasovanie.) 118 prítomných, 114 za návrh, 3 sa zdržali, 1 nehlasoval. Návrh sme schválili. Poprosím pána poslanca Cupera, aby z poverenia ústavnoprávneho výboru predniesol Národnej rade návrhy hlasovaní k prerokúvanému vládnemu návrhu zákona o výkone väzby a o zmene a doplnení niektorých zákonov , ktorý prerokúvame ako tlač 1192. Nech sa páči, pán poslanec. J. Cuper, poslanec: Ďakujem, pán predsedajúci a pán predseda zároveň. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní. Tentoraz vám nebudem ukazovať, ako je zvykom v tejto snemovni, ako máte hlasovať.
Čekovský, Kristián, poslanec NR SR (2021-11-11):
Ďakujem pekne. Vážený pán predsedajúci, vážené kolegyne a kolegovia, včera nás opustil Miro Žbirka. Odišiel legendárny spevák, hudobník a skladateľ. Miro Žbirka patril k umelcom, ktorí dokázali ovplyvniť celé generácie. Jeho nezameniteľný hlas, výnimočný hudobný štýl, humor, ale aj nekonfliktné vystúpenia sa stali prirodzenou súčasťou našich životov. Navrhujem preto, aby si Národná rada jeho pamiatku uctila minútou ticha a vzdala tak dôstojný hold tomuto výnimočnému umelcovi.
Baška, Jaroslav, poslanec NR SR (2021-03-30):
Ďakujem veľmi pekne za slovo. Vážený pán poslanec, dovoľte aj mne pridať sa k tým pozitívnym veciam, ktoré ste povedali, aj k tej petícii, ktorá sa dnes prejednáva v Národnej rade Slovenskej republiky, Klíma ťa potrebuje. V prvom rade každý človek na tejto zemeguli by mal začať od seba, pretože je to človek, a každý človek, ktorý za sebou nesie nejakú uhlíkovú stopu, niekto väčšiu, niekto menšiu, a čím viac takýchto rôznych petícií a materiálov bude a čím viac budeme hovoriť o tejto klíme, o klimatickej zmene, tak tým lepšie. Trenčiansky samosprávny kraj má projekt tzv. Zelená župa, kde máme schválenú environmentálnu koncepciu. V kraji máme zaujímavé dotačné schémy, ktoré poskytujeme rôznym organizáciám v rámci Trenčianskej župy, ktoré riešia a podporujú, samozrejme, všetky zelené, zelené veci, ktoré sú, ktoré sú možné. Som rád, že Slovenská republika podpísala ten tzv. Green Deal, a tu chcem aj na pôde parlamentu povedať, že slovenská krajina je malou krajinou a bodaj by aj tie veľké svetové veľmoci, a som rád, že sa k tomu znova Spojené štáty americké zapojili po novej voľbe a po zvolení nového, nového prezidenta, pretože ak tu nebudú a nepridajú sa k tomu veľké krajiny, tak Slovensko alebo podobne malé krajiny s tým nič moc nemôžu, nezmôžu. Ja som sa aj dnes zúčastnil už druhého vodíkového workshopu, ktorý, ktorý organizovala Národná vodíková asociácia Slovenska, a ten tiež je zameraný a riešili sme rôzne zaujímavé projekty aj ohľadom vodíka, čo sa týka transformácie hornouhoľnej, uhoľného regiónu Hornej Nitry, takže poďme do toho, poďme do tej ochrany klímy... (Prerušenie vystúpenia časomerom.)
Bašistová, Alena, poslankyňa NR SR (2016-06-17):
Odznelo tu viacero vecí, ktoré sa týkajú sociálnej politiky štátu. Jednou z jej dôležitých častí, rodinnej politiky a konkrétne troch organizačných právnych foriem sociálneho zabezpečenia, to je poistný systém, podpora, teda štátna sociálna podpora, sociálna pomoc. To, čo je dôležité a čo sa objavuje síce len v rámcovom dokumente, ktorým je programové vyhlásenie vlády, je aj dôraz na rodinu. Určite jedným z dôležitých problémov je existujúca celá plejáda sociálnych dávok, čo tu bolo už aj spomenuté, či už je to príspevok pri narodení dieťaťa, príplatok príspevku pri narodení dieťaťa a tak ďalej, takže určite budeme aj na Výbore Národnej rady pre sociálne veci venovať zvýšenú pozornosť taktiež rodine. Takže je to súčasťou programového vyhlásenia vlády a budeme dbať aj na túto oblasť. Ďakujem.
B. Bugár, podpredseda NR SR: (2006-02-02):
Nech sa páči, máte slovo.
Šeliga, Juraj, podpredseda NR SR (2021-01-29):
Pani poslankyňa Garstková, nech sa páči.
Grendel, Gábor, podpredseda NR SR (2021-10-01):
Dve faktické poznámky na vystúpenie pána poslanca Mičovského. Potom sa do rozpravy prihlásil pán generálny prokurátor. Takže, nech sa páči, pán poslanec Blaha s faktickou.
I. Farkas, poslanec: (2010-02-04):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho na rokovanie 48. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady, ako i náležitosti určené v legislatívnych pravidlách. Pán predsedajúci, prosím, otvorte rozpravu k uvedenému návrhu zákona.
B. Bugár, podpredseda NR SR: (2002-01-29):
Teraz sa vrátime k návrhu zaradenia pani poslankyne Schmögnerovej do výboru . Otváram rozpravu k tomuto bodu. Pýtam sa, či je iný návrh. Konštatujem, že nie je to tak. Vyhlasujem rozpravu o tomto bode programu za skončenú. Takže pristúpime k hlasovaniu. Budeme hlasovať o návrhu na zaradenie poslankyne Schmögnerovej do výboru pre financie, rozpočet a menu. Nech sa páči, prezentujme sa a hlasujme o tomto návrhu. Prítomných je 70 poslancov. Ešte raz. Vážené panie poslankyne, vážení páni poslanci, vyzývam vás, aby sme skončili tento bod hlasovaním, to znamená, aby sme hlasovali o tom, že Národná rada zvolí pani poslankyňu Schmögnerovú do Výboru Národnej rady Slovenskej republiky pre financie, rozpočet a menu. (Reakcia z pléna.) Pán poslanec, takýto návrh nebol. Prezentujme sa a hlasujme o tomto návrhu ešte raz. Nech sa páči, hlasujme. Prítomných je 69 poslancov. Stále to klesá, takže hlasovať budeme niekedy v neskoršom termíne s tým, že body 7 až 9 – dohodli sme sa na začiatku hlasovaním, rozhodli sme sa – prerokujeme v iných termínoch. Takže teraz budeme pokračovať... Pán poslanec Mikloško, procedurálny návrh? Nech sa páči.
Jančula, Tibor, poslanec NR SR (2019-10-28):
Ďakujem. Vážený pán predsedajúci, v rozprave vystúpil jeden poslanec. Boli podané dva pozmeňujúce a doplňujúce návrhy. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Dajte, prosím, hlasovať o bodoch 1 až 5 spoločne s odporúčaním gestorského výboru schváliť.